OPĆINA HERCEGOVAC
OBRAZLOŽENJE UZ II. IZMJENE I DOPUNE PRORAČUNA OPĆINE HERCEGOVAC
ZA 2026. GODINU

                  Općinsko vijeće Općine Hercegovac donijelo je 26. 11. 2025. godine Proračun Općine Hercegovac za 2026. godinu te je isti bio planiran u iznosu od 2.358.844,00 EUR. Članak 45. Zakona o proračunu omogućava u toku godine donošenje izmjena i dopuna proračuna. Po I. izmjenama proračun je bio planiran u iznosu od 2.408.844,00 EUR. Prijedlog II. Izmjena i dopuna proračuna Općine Hercegovac sastavljen je radi usklađenja prihoda i rashoda proračuna odnosno neke stavke se povećavaju, neke stavke se smanjuju. Po ovim izmjenama ukupan iznos prihoda proračuna iznosi 2.123.496,75 EUR, a rashoda 2.619.892,03 EUR. U izmjenama je iskazan i višak prihoda iz prethodne godine u iznosu 496.395,28 EUR.

               Izmjene i dopune Proračuna se sastoje od općeg i posebnog dijela. Opći dio proračuna čini Račun prihoda i rashoda i Račun financiranja po ekonomskoj klasifikaciji. Prihodi i rashodi iskazani su i po izvorima financiranja. Posebni dio proračuna sastoji se od plana rashoda i izdataka po organizacijskoj klasifikaciji, ekonomskoj klasifikaciji, funkcijskoj i programskoj klasifikaciji u kojoj su rashodi i izdaci iskazani po vrstama, raspoređeni u programe koji se sastoje od aktivnosti  i projekata.
            OPĆI DIO
            PRIHODI

            Prihodi proračuna prikazani su u općem dijelu proračuna, a dijele se na prihode poslovanja, prihode od prodaje nefinancijske imovine i primitke od financijske imovine i zaduživanja. 

            Tablica: Prihodi i primici
	Račun
	Opis računa
	Proračun za 2026. godinu - 1.rebalans
	Povećanje/

smanjenje
	Proračun 2026. godinu - 2. rebalans



	6
	Prihodi poslovanja
	 2.240.444,00
	- 202.492,93
	                 2.037.951,07
	1.704.977,59

	61
	Prihodi od poreza
	    890.740,00
	- 69.292,18
	821.447,82
	    576.500,00

	63
	Pomoći iz inozemstva i od subjekata unutar općeg proračuna
	 1.116.944,00
	- 130.700,75
	986.243,25
	    896.027,59

	64
	Prihodi od imovine
	    122.060,00
	0,00
	122.060,00
	   116.270,00

	65
	Prihodi od upravnih i administrativnih pristojbi, po posebnim prop.i naknada
	    102.700,00
	- 5.000,00
	  97.700,00
	   108.880,00

	66
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima
	        7.000,00
	2.500,00
	    9.500,00
	       6.300,00

	68
	Kazne, upravne mjere i ostali prihodi
	        1.000,00
	0,00
	    1.000,00
	       1.000,00



	7
	Prihodi od prodaje nefinancijske imovine
	  68.400,00
	0,00
	             68.400,00

	71
	Prihodi od prodaje neproizvedene dugotrajne imovine
	   38.000,00
	0,00
	              38.000,00

	72
	Prihodi od prodaje proizvedene dugotrajne imovine
	   30.400,00
	0,00
	               30.400,00


                                                        SVEUKUPNO:		                          2.308.844,00                        -  202.492,93              2.106.351,07
            U prihodovnoj strani mijenja se iznos na kontu 61 i 65 (očekuje se da će se prihodi od poreza te prihodi od upravnih i administrativnih pristojbi, pristojbi po posebnim propisima i naknada biti manji od planiranog) dok je na kontu 66 Prihodi od prodaje proizvoda i roba te pruženih usluga i prihodi od donacija povećan iznos (povećana je donacija za manifestaciju Dani krumpira u Hercegovcu 2026.). Također se mijenja iznos na kontu 63 Pomoć iz inozemstva i od subjekata unutar općeg proračuna (pomoći iz državnog proračuna za investicije).

 Sve ostale stavke u prihodovnoj strani ostale su nepromijenjene.


           RASHODI

[bookmark: _Hlk143589568]           Ukupni rashodi i izdaci Proračuna za 2026. godinu planirani su bili u iznosu od 2.358.844,00 EUR, po prvim izmjenama plan je bio 2.408.844,00 EUR, a po ovim drugim izmjenama plan je 2.619.892,03 EUR. Rashode čine: rashodi poslovanja, rashodi za nabavu nefinancijske imovine te izdaci za financijsku imovinu i otplate zajmova. Rashode poslovanja čine rashodi za zaposlene, materijalni rashodi, financijski rashodi, subvencije, pomoći i ostali rashodi, a u rashode za nabavu nefinancijske imovine spadaju rashodi za nabavu materijalne imovine i za nabavu proizvedene dugotrajne imovine.

                     Tablica: Rashodi i izdaci 
	Račun
	Opis računa
	Proračun za 2026. godinu - 1. rebalans
	Povećanje/

smanjenje
	Proračun 2026. godinu - 2. rebalans



	3
	Rashodi poslovanja
	              1.776.944,00
	    157.859,53
	1.934.803,5303

	31
	Rashodi za zaposlene
	                       408.827,00
	         19.536,45
	428.393,45

	32
	Materijalni rashodi
	651.537,00
	         38.222,06
	689.759,06

	34
	Financijski rashodi
	4.020,00
	                   0,00
	4.020,00

	35
	Subvencije
	16.000,00
	                   0,00
	16.000,00

	36
	Pomoći dane u inozemstvo i unutar općeg proračuna
	378.000,00
	         93.078,36
	471.078,36

	37
	Naknade građanima i kućanstvima na temelju osiguranja I druge naknade
	79.600,00
	         - 1.260,00
	78.340,00

	38
	Rashodi za donacije, kazne, naknade šteta i kapitalne pomoći
	238.960,00
	           8.282,66
	247.242,66



	4
	Rashodi za nabavu nefinancijske imovine
	 631.900,00
	   27.470,00
	659.370,00

	41
	Rashodi za nabavu neproizvedene dugotrajne imovine
	55.500,00
	        0,00
	         55.500,00

	42
	Rashodi za nabavu proizvedene dugotrajne imovine
	311.200,00
	 65.390,00
	376.590,00

	45
	Rashodi za dodatna ulaganja na nefinancijskoj imovini
	265.200,00
	-37.920,00
	227.280,00
.228,86


					SVEUKUPNO:		       2.408.844,00                 185.329,53             2.594.173,53

Tablica: Račun financiranja


	II. REBALANS PRORAČUNA OPĆINE HERCEGOVAC ZA 2026. GODINU
	

	I. OPĆI DIO - B. RAČUN FINANCIRANJA
	
	
	

	Račun
	
	Opis računa
	Proračun za 2026 -1. rebalans 
	Povećanje/

smanjenje
	Proračun 2026. - 2. rebalans

	8
	
	Primici od financijske imovine i zaduživanja
	0,00
	17.145,68
	17.145,68

	81
	
	Primljeni povrati glavnica danih zajmova
	0,00
	17.145,68
	17.145,68

	5
	
	Izdaci za financijsku imovinu i otplatu zajmova
	0,00
	25.718,50
	25.718,50

	51
	
	Izdaci za dane zajmove i jamčevne pologe
	0,00
	25.718,50
	25.718,50

	UKUPNO
	
	
	0,00
	-8.572,82
	-8.572,82




Zajam se odnosi na odobravanje obročne otplate nekretnine (kuće u Ulici braće Petr u Hercegovcu) kupcu na 12 obroka.
           
POSEBNI DIO

U posebnom dijelu proračuna rashodi su iskazani po organizacijskoj i ekonomskoj klasifikaciji te su raspoređeni po projektima i aktivnostima. Proračun je podijeljen u dva razdjela i to razdjel 001 Općinsko vijeće i Ured načelnika i razdjel 002 Jedinstveni upravni odjel. Razdjeli se dijele na glave. Razdjel Općinsko vijeće  ima Glavu 001 01 Općinsko vijeće i Glavu 001 02 Općinski načelnik, a razdjel Jedinstveni upravni odjel ima Glavu 002 01 Jedinstveni upravni odjel. 


                              Glava 002 01  Jedinstveni upravni odjel

                    Do promjena u ovoj Glavi je došlo u slijedećim Aktivnostima:

Aktivnost: Administrativno, tehničko i stručno osoblje - odnosi se na troškove rada u Općini (rashodi za zaposlene, naknade troškova zaposlenima, rashodi za materijal i energiju u prostorijama Općine, rashodi za usluge i ostali rashodi). Planirana sredstva su bila 240.625,00 EUR, a novi plan je 252.103,15 EUR. Povećana je stavka za materijalne rashode (plin, opskrba vodom, usluge tekućeg i investicijskog održavanja prijevoznih sredstava, licence) i rashode za zaposlene (ostale usluge promidžbe i informiranja, seminari i savjetovanja).

Aktivnost: Održavanje zgrada za korištenje – domovi - odnosi se na troškove energije, materijal i usluge za održavanje i komunalne usluge za domove i poslovne prostore koji su u vlasništvu Općine, a to su domovi u Palešniku, Ilovskom Klokočevcu, Velikoj Trnavi i Ladislavu. Aktivnost je bila planirana u iznosu 81.447,08 EUR, novi plan je 84.747,08 EUR (povećana je stavka za električnu energiju i odvoz smeća). 

Aktivnost: Održavanje zgrada za korištenje – općinski poslovni i stambeni prostor - odnosi se na održavanje poslovnih i stambenih prostora u vlasništvu Općine. Aktivnost je bila planirana u iznosu 31.600,00 EUR, novi plan je 38.140,89 EUR (povećana je stavka za tekuće održavanje stambenog prostora u vlasništvu Općine).
    
                 Aktivnost: Nabava dugotrajne imovine - aktivnost je bila planirana u iznosu 27.585,42 EUR, novi plan je 73.585,42 EUR (planirana su ulaganja u računalne programe i kupnja kombija).

Aktivnost: Osnovna djelatnost JVP – odnosi se na sufinanciranje redovnog rada Javne vatrogasne postrojbe Garešnica. Aktivnost je bila planirana u iznosu 80.000,00 EUR, novi plan je 89.000,00 EUR (prema Sporazumu o sufinanciranju Javne vatrogasne postrojbe u 2026. godini povećana su mjesečna izdvajanja za rad iste).

Aktivnost: Djelovanje poduzetničkog centra, razvoj poduzetničkih zona i izrada projektne dokumentacije - aktivnost je bila planirana u iznosu 5.000,00 EUR, a po ovim izmjenama novi plan je 18.337,56 EUR (usluge izrade programa i projekata za razvoj gospodarstva te za rad poduzetničkog centra).
Aktivnost: Manifestacije – Dani krumpira – aktivnost je u kojoj su planirana sredstva za organiziranje manifestacije Dani krumpira u Hercegovcu. Aktivnost je bila planirana u iznosu 53.050,00 EUR, novi plan je 48.550,00 EUR (nakon prikupljanja ponuda za manifestaciju, stavke su korigirane prema primljenim ponudama).

Aktivnost: Poticanje gospodarstva – razvoj poduzetništva – stavka je bila planirana u iznosu 14.000,00 EUR, novi plan je 39.718,50 EUR, a povećanje se odnosi na prodaju nekretnine u Ulici braće Petr u Hercegovcu i odobrenu obročnu otplatu iste.
Aktivnost: Održavanje cesta, mostova, kanala i drugih javnih površina - u ovoj aktivnosti iskazana su sredstva za održavanje nerazvrstanih cesta, čišćenje kanala, održavanje mostova i asfaltiranje nerazvrstanih cesta na području Općine, obnovu horizontalne i vertikalne signalizacije te rješavanje imovinsko-pravnih odnosa i geodetsko-katastarsko uređivanje nerazvrstanih cesta. Aktivnost je bila planirana u iznosu 213.100,00 EUR, a po ovim izmjenama novi plan je 171.207,21 EUR (smanjeni su planirani izdaci za usluge tekućeg i investicijskog održavanja građevinskih objekata - nerazvrstane ceste, mostovi, kanali).
                 Aktivnost: Održavanje i uređivanje javnih zelenih površina - odnosi se na uređenje javnih površina u vlasništvu Općine (park, dječja igrališta, prostori oko domova i ostale javne površine u vlasništvu Općine). Planirana sredstva za ovu namjenu bila su 36.250,0 EUR, novi plan je 39.929,76 EUR, a povećanje se odnosi na materijalne rashode (materijal i usluge tekućeg i investicijskog održavanja).
   Aktivnost: Rashodi za uređaje i javnu rasvjetu – odnose se na električnu energiju za javnu rasvjetu i održavanje javne rasvjete. Aktivnost je bila planirana u iznosu 48.400,00 EUR, novi plan je 52.400,00 EUR (povećana je stavka za električnu energiju). 

Aktivnost: Održavanje groblja i mrtvačnice – aktivnost je bila planirana u iznosu 47.987,50 EUR, novi plan je 48.657,35 EUR (povećane su stavke za električnu energiju, odvoz smeća, opskrbu vodom i nabavu sitnog inventara). 

 Aktivnost: Izgradnja pješačke staze – odnosi se na izgradnju pješačke staze u Ilovskom Klokočevcu (nastavak gradnje). Plan je bio 80.000,00 EUR i ostaje u tom iznosu, ali mijenjaju se izvori financiranja.

Aktivnost: Izgradnja mostova u Ladislavu – plan je 20.000,00 EUR.

Aktivnost: Sanacija nelegalnog odlaganja smeća, naplata odlaganja smeća i poticajna naknada - stavka je bila planirana u iznosu 8.700,00 EUR, novi plan je 9.700,00 EUR (povećano je izdvajanje za naknadu za zbrinjavanje komunalnog otpada koju plaćamo Općini Velika Trnovitica). 

               Aktivnost: Odgojno i administrativno tehničko osoblje: – stavka se odnosi  na financiranje rada našeg vrtića. Za potrebe vrtića planirano je bilo 303.000,00 EUR, a po ovim izmjenama novi plan je 330.700,00 EUR (povećani su tekući troškovi).
Aktivnost: Sufinanciranje programa „Produženi boravak“ – odnosi se na pomoć našoj školi za organiziranje produženog boravka učenika u školi. Stavka je bila planirana u iznosu 15.000,00 EUR, novi plan je 16.000 EUR (povećani su troškovi plaće učiteljice u produženom boravku koju sufinancira Općina). 
Aktivnost: Djelatnost knjižnice – aktivnost se odnosi na poslovanje naše knjižnice. Stavka je bila planirana u iznosu 43.350,50 EUR, novi plan je 55.350,00 EUR (povećani su materijalni troškovi i rashodi za zaposlene). 

Aktivnost: Novčane pomoći umirovljenicima – stavka je bila planirana u iznosu 15.000,00 EUR, novi plan je 11.040,00 EUR (na javni poziv Općine za isplatu uskrsnica javio se manji broj umirovljenika nego prošle godine).
 
Aktivnost: Uređenje poslovnog prostora – Prostorije za udruge – odnosi se na uređenje poslovnog prostora bivšeg mlina koji je u vlasništvu Općine, za potrebe lokalnih udruga. Stavka je bila planirana u iznosu 90.000,00 EUR, novi plan je 81.000,00 EUR (prema provedenom postupku jednostavne nabave i potpisanom ugovoru sa izvođačem radova, troškovi uređenja prostora iznosit će manje od predviđenog).
  Aktivnost: Uređenje poslovnog prostora – Dorada – odnosi se na uređenje poslovnog prostora bivše dorade koja je u vlasništvu Općine, kako bi se isti mogao postupno staviti u funkciju. Stavka je bila planirana u iznosu 60.000,00 EUR, novi plan je 81.000,00 EUR (prema projektantskom troškovniku, troškovi uređenja prostora iznosit će više od predviđenog).
Aktivnost: Vlastiti pogon – Održavanje komunalne infrastrukture – odnosi se na redovan rad komunalnog pogona. Aktivnost je bila planirana u iznosu 7.500,00 EUR, novi plan je 10.500,00 EUR (povećane su stavke za gorivo te materijal i usluge tekućeg i investicijskog održavanja postrojenja i opreme).
Aktivnost: Program: “Zaželi i ostvari“ – Zapošljavanje žena – sredstva su bila planirana u iznosu 144.052,00 EUR, novi plan je 176.935,45 EUR, a odnose se na plaće i ostale rashode za zaposlene žene u programu te materijalne rashode za provođenje programa.
   Aktivnost: Javni radovi – stavka se briše, jer ove godine Hrvatski zavod za zapošljavanje nije Općini dodijelio djelatnike na javnim radovima.
   Aktivnost: Javne potrebe u zdravstvu – stavka je bila planirana u iznosu 7.300,00 EUR, novi plan je 11.000,00 EUR (povećana je novčana nagrada liječniku ukoliko se vrati raditi u ambulantu Hercegovac te je uvedena pomoć bolnici za nabavu medicinske opreme – kreveta za bolesnike).
Aktivnost: Projekt zelene urbane obnove – odnosi se na izradu strategije zelene urbane obnove, izradu krajobraznih elaborata, uređenje zelenih površina, sadnju drveća i grmlja te postavljanju opreme na javnim površinama. Aktivnost je bila planirana u iznosu 30.000,00 EUR, novi plan je 47.000,00 EUR (uvedena je nova stavka za izradu projektne dokumentacije za Razvoj zelene infrastrukture u urbanom području).
              
Sve ostale stavke u rashodovnoj strani nisu se mijenjale.
    

    
                             							Predsjednik Općinskog vijeća:
                                                                                                                                                Ivan Novotni

